Fleire av HA-medlemmene sat på glattcelle i inntil eit døgn før dei blei transportert ut av landet.– Eg har ingen problem med å akseptera at politiet ønskjer å halde eit auga med Hells Angels, men dei er nøydd til å følgja spelereglane til samfunnet, seier Jøsendal.– Det er innlysande at desse aksjonane berre var eit ønske om å stressa dei norske medlemmene og setje dei i eit dårleg lys i forhold til brørne sine i utlandet, held han fram.Vil halda framPolitiet i Rogaland avviser å ha gjort noko gale.– Vi kjem til å halda fram med denne praksisen ved arrangement i framtida med internasjonal deltaking, seier politiinspektør Leif Ole Topnes i Rogaland politidistrikt.UDI viser til paragraf 122 i utlendingslova der det heiter at ein EØS-borgar kan utvisast når omsynet til offentleg orden eller tryggleik tilseier det.– I dette ligg det at det vi berre må rekna med at utlendingen vil kunne gjera kriminelle handlingar dersom vedkommande får tilgang til Noreg.